Diari Oficial de la Generalitat Valenciana


Sumari del DOGV 6541, del 13-06-2011 (2011/6650)

Resolució de 26 de maig de 2011, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte de construcció d'ampliació i reforma de la subestació transformadora de 220 kV, denominada ST Rojales i la seu addenda, situada en el terme municipal de Rojales, a la província d'Alacant. Expedient número ATASCT/2008/633/03; JUEXPR/2010/20.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6541

Data del DOGV
:   13-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6650


Organisme emissor
:   Conselleria d'Infraestructures i Transport

Tipus de document
:   Resolució

Resolució de 26 de maig de 2011, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte de construcció d'ampliació i reforma de la subestació transformadora de 220 kV, denominada ST Rojales i la seu addenda, situada en el terme municipal de Rojales, a la província d'Alacant. Expedient número ATASCT/2008/633/03; JUEXPR/2010/20. [2011/6650]  
Amb data 22 de novembre de 2010, per la Direcció General d'Energia de la Conselleria d'Infraestructures i Transport, es va dictar una resolució per la qual es va autoritzar Red Eléctrica de España, SAU, es va declarar, en concret, la utilitat pública i es va aprovar el projecte d'execució d'ampliació i reforma de la subestació transformadora de 220 kV, denominada ST Rojales, i la seua addenda ubicada en el terme municipal de Rojales.  
La declaració d'utilitat pública esmentada, d'acord amb el que establix l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i els drets afectats i implica la urgent ocupació d'estos, i és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que establix el mencionat article 52 de la Llei d'Expropiació Forçosa, ha resolt convocar els titulars dels béns i els drets afectats perquè compareguen en l'ajuntament on radiquen les finques afectades, segons el calendari establit en l'annex d'esta resolució, com a punt de reunió per a dur a terme, de conformitat amb el procediment que establix el precitat article, l'alçament de les actes prèvies a l'ocupació i, si procedira, el de les d'ocupació definitiva.  
  
Tots les persones interessades, així com aquells que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, amb aportació dels documents acreditatius de la seua titularitat i l'últim rebut de la contribució, i es podran acompanyar dels seus pèrits i un notari, si ho consideren oportú, amb la despesa a càrrec seu.  
L'alçament d'actes tindrà lloc el pròxim dia 25 de juliol de 2011, a l'Ajuntament de Rojales de 12.00 a 13.00 hores.  
L'orde d'alçament d'actes es comunicarà a cada persona interessada per mitjà de l'oportuna cèdula de citació, i figurarà la relació de titulars convocats en el tauler d'edictes dels ajuntaments assenyalats i al final d'este anunci.  
Es comunica que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, intentada la notificació, no s'haguera pogut realitzar.  
En l'expedient d'expropiació Red Eléctrica de España, SAU, tindrà la condició de beneficiària de l'expropiació.  
  
València, 26 de maig de 2011.- El conseller d'Infraestructures i Transport: Mario Flores Lanuza.  
  
  
Convocatòria d'actes prèvies a l'ocupació  
Ampliació i reforma de la subestació transformadora de 220 kV, denominada ST Rojales i la seu addenda  
  
TERME MUNICIPAL: ROJALES  
  
Finca Cadastre Ple Domini  
Núm. Pol. Par. Titular I Domicili (m²) Naturalesa Dia Hora  
   
1 9 35 Quesada y Quesada, SA - Av. Antonio Quesada, Ur. D Pepa 59 - Rojales 6.233 Cultiu de reg 25.07.2011 12.00  
2 9 66 Iberdrola, SA - C/ Gardoqui, 8 - Bilbao 217 Cultiu de reg 25.07.2011 12.30  
3 9 69 Iberdrola, SA - C/ Gardoqui, 8 - Bilbao 495 Cultiu de reg 25.07.2011 12.30  
  
  
  
  
  
\* \* \* \* \* \* \* \*  
  
  
  
Convocatoria actas previas a la ocupación  
Ampliación y reforma de la subestación transformadora de 220 kV, denominada ST Rojales y su addenda  
  
TÉRMINO MUNICIPAL: ROJALES  
  
Finca Catastro Pleno Dominio  
Nº Pol. Par. Titular Y Domicilio (m²) Naturaleza Dia Hora  
   
1 9 35 Quesada y Quesada, SA - Av. Antonio Quesada, Ur D Pepa 59 - Rojales 6.233 Labor riego 25.07.2011 12.00  
2 9 66 Iberdrola, SA - C/ Gardoqui, 8 - Bilbao 217 Labor riego 25.07.2011 12.30  
3 9 69 Iberdrola, SA - C/ Gardoqui, 8 - Bilbao 495 Labor riego 25.07.2011 12.30